钦定古今图书集成/明伦汇编/家范典/第082卷 > 礼记 > 《丧服》
## 钦定古今图书集成/明伦汇编/家范典/第082卷 > 礼记 > 《丧服》

其妻为大夫而卒，而后，其夫不为大夫，而祔于其妻，
则不易牲。妻卒而后，夫为大夫，而祔于其妻，则以大
夫牲。

〈陈注〉妻卒时，夫为大夫，卒后，夫黜退，遂死，以无祖庙，故祔于妻之礼，止得依夫今所得用之牲，不得易用昔大夫之牲也。若妻死时，夫未为大夫，死后夫乃为大夫而死，今祔祭其妻，则得用大夫牲矣。《疏》曰：“此谓始来仕而无庙者。若有庙，则死者当祔于祖，不得祔于妻也。惟宗子去他国，以庙从。”